TV4 Play

TV4 Play er TV4 Medias videostrømmetjeneste og nett-TV. Den ble lansert som testversjon 9. januar 2009 under navnet TV4 Replay og tilbød da alle TV4 Medias egenproduserte programmer i én uke etter sending. 23. april samme år ble tjenesten lasert i større skala og byttet navn til TV4 Play. De første fem dagene etter lansering hadde tjenesten  besøkende.

Strømmetjenesten inneholder de fleste svenske tv-programmer og klipp som er produsert for TV4 Medias kanaler som TV4, Sjuan og TV12. Den tilbyr også mange innkjøpte tv-programmer og tv-serier som TV4 Media har rettigheter til å vise på digitale plattformer. 

TV4 Play krever innlogging, men mye av innholdet kan sees gratis i Sverige, med reklameavbrudd. En del nyhetsklipp og viktige nyhetssendinger kan imidlertid sees uten innlogging. TV-kanalene TV4, Sjuan og TV12 kan også sees direkte gjennom tjenesten i Sverige. Tjenesten tilbød tidligere leiefilmer gjennom SF Anytime, og den tilbyr innhold gjennom søstertjenesten C More. 

TV4 Play kan sees på datamaskin via nettleser, og den er tilgjengelig som app for smart-tv, smarttelefon, nettbrett og datamaskiner.

Referanser

Eksterne lenker 
 

Strømmetjenester